b'\n_START_ARTICLE_\nToralinna\n_START_PARAGRAPH_\nToralinna on Helsingin Pasilassa, ratapihan ja Veturitien (ent. Pasilankadun) v\xc3\xa4liss\xc3\xa4 sijaitseva, vuonna 1899 rakennettu punatiilinen asuinrakennus, joka rakennettiin alun perin VR:n ty\xc3\xb6ntekij\xc3\xb6iden vuokra-asunnoiksi. Rakennuksen on suunnitellut arkkitehti Bruno Granholm, joka toimi tuolloin Rautatiehallituksen p\xc3\xa4\xc3\xa4arkkitehtina. Rakennuksen osoite on Veturitie 3. Pihapiirikokonaisuuden pienemmist\xc3\xa4 rakennuksista on viel\xc3\xa4 j\xc3\xa4ljell\xc3\xa4 kolme puutaloa. 1900-luvun alussa rakennuksessa asui muun muassa Lenin oleskellessaan Helsingiss\xc3\xa4._NEWLINE_Yksi kyseisist\xc3\xa4 puutaloista paloi torstaina 21.8.2014 maan tasalle.'